open-index/open-wikipedia-markdown huggingface dataset:
Диен

**Диени** или **алкадиени** се незаситени јаглеводороди кои во својата структура содржат две двојни врски. Бидејќи диените имаат една двојна врска повеќе од алкените, бројот на водородни атоми кај нив ќе биде за два помал отколку кај соодветниот алкен. Според тоа, општата формула на хомолошката низа на диените ќе биде CnH2n-2, каде n е 3, 4, 5...

На пример, молекулската формула на алкенот со 7 јаглеродни атоми е C7H14, а молекулската формула на соодветниот диен е C7H12.

## Именување

right|thumb|1,2-Пропадиен.

Номенклатурата на диените е слична со онаа на алкените, со таа разлика што наместо наставката *-ен* се додава наставката *-адиен*. Всушност, кон коренот на името на соодветниот алкан се додава наставка *-а* (на пример хекс***а***), со броеви се запишува местоположбата на двојните врски, а потоа се додава наставката *-диен*.

## Поделба

Според заемната местоположба на двојните врски во молекулата, диените се поделени во три групи: 

* Диени со кумулирани двојни врски (кумулени) - диени кај кои двојните врски се на соседни C-атоми, т.е. еден од C-атомите е сврзан со две двојни врски.
* Диени со конјугирани (спрегнати) двојни врски - диени кај кои меѓу двете двојни врски има единечна врска
* Диени со изолирани двојни врски - кај кои меѓу двете двојни врски има повеќе единечни врски.

## Хемиски реакции

Кај конјугираните диени можни се следните реакции:

* Електрофилна адиција
* Полимеризација.

## Поврзано

* Алкан
* Алкен
* Полиен
## Наводи

Категорија:Органски соединенија
Александар III (појаснување)

**Александар III** може да се однесува на една од следниве личности:

* Александар III Македонски (356 - 323 п.н.е.) — крал на Македонија и Азија, персиски крал и фараон на Египет
* Александар III — византиски владетел (870 - 913, владеел 912 - 913), син на Василиј I, регент на својот внук
* Папа Александар III — папа од 1159 до 1181
* Александар III (Шкотска) (1241-1286) — крал на Шкотска
* Александар III (Русија) (1845-1894) — цар на Русија
Драгиша Цветковиќ

**Драгиша Цветковиќ** (српски: *Драгиша Цветковић*;   — ) — југословенски политичар, новинар, претседател на влада и во повеќе наврати градоначалник на Ниш. Потекло на неговото семејство е од селото Дадинце кај Лесковац.

[thumb|лево|250px|Драгиша Цветковиќ и [Јоаким фон Рибентроп]]
Цветковиќ бил премиер на Кралството Југославија од 1939 до 1941. Ја развил федерализацијата на Југославија со создавањето на Хрватската Бановина по спогодба со хрватскиот водач Владко Мачек.

Категорија:Луѓе од Ниш
Категорија:Српски политичари
Категорија:Југословенски политичари
Категорија:Починати во Париз
Лазар Мојсов

thumb|right|200px|Лазар Мојсов за време на претседателствувањето во ООН
**Лазар Мојсов** (, Неготино - , ) — македонски и југословенски политичар и дипломат.

## Животопис
Лазар Мојсов е роден на 19 декември 1920 година во Неготино. Докторирал на Правниот факултет на Универзитетот во Белград. Учествувал во Втората светска војна како партизан и продолжил да се издига како функционер во КПЈ по 1945. Бил главен правозастапник за Социјалистичка Република Македонија од 1948 до 1951. Во текот на следните две декади, тој бил пратеник во собранијата на СРМ и СФРЈ.

Во меѓувреме, Мојсов започнал дипломатска кариера како југословенски амбасадор во СССР и Монголија, од 1958 до 1961, и во Австрија, од 1967 до 1969. Од 1969 до 1974, Мојсов служел како југословенски амбасадор во Обединетите Нации, Гвајана и Јамајка.

Од 1974 до 1982, тој бил заменик-министер за надворешни работи на Југославија, а од 1977 до 1978 бил претседател на Генералното Собрание на ООН. Од 1980 до 1981, Мојсов бил претседавач на Президиумот на Централниот Комитет на Сојузот на комунистите на Југославија, а од мај 1982 до мај 1984 бил министер за надворешни работи. Од 1984 до 1989, тој членувал во заедничкото Претседателство на СФР Југославија, каде бил претседател од 1987 до 1988.

Мојсов пишувал и предавал на тема меѓународни односи. Неговата последна книга е „Мемоарски записи средби, луѓе, настани. Кн. 1, Советски и американски водачи во соработка и конфронтација: (од Хрушчов до Елцин и од Никсон до Клинтон)“, објавена во 2006.

Лазар Мојсов починал во Белград на 25 август 2011, на 90-годишна возраст. Погребан е во Алејата на заслужните граѓани, на Новите гробишта во градот.

## Наводи

## Надворешни врски
* Соња Крамарска, „Зошто Македонија и Лазар Мојсов си свртија грб?“, „Утрински Весник“, 28.08.2011.
* „Мојсов: Властите на независна Македонија ме заборавија“

Категорија:Родени во 1920 година
Категорија:Починати во 2011 година
Категорија:Учесници во НОБ
Категорија:Југословенски политичари
Категорија:Претседатели на Генералното собрание на Обединетите нации
Категорија:Делегати на Првото заседание на АСНОМ
Категорија:Политичари од Неготино
Категорија:Комунистички водачи
Категорија:Апсолвенти на Белградскиот универзитет
Категорија:Носители на Орденот на трудот
Категорија:Погребани во Алејата на заслужните граѓани на Новите гробишта (Белград)
Категорија:Делегати на Второто заседание на АСНОМ
Категорија:Членови на уставотворното собрание на Народна Република Македонија
Палацо Кјерикати

thumb|300px|Фасадата на палацо Кјерикати, Виченца
**Палацо Кјерикати** (италијански: *Palazzo Chiericati*) е ренесансна палата во Виченца (северна Италија), дело на архитектот Андреја Паладио. Од XIX век ова е седиште на Museo Civico (градскиот музеј) и, од неодамна, градската галерија. Како и другите паладијански градби во Виченца, оваа палата е заштитена од УНЕСКО како дел од *[[Паладијански вили на Венето|Паладијанските вили на Венето]]*.

Изградбата му била нарачана на Паладио од грофот Џироламо Кјерикати. Паладио започнал со работа во 1550. Работата ја завршил неговиот син Валерио, чие дело е довршувањето на собите за дневен престој.

Палатата е изградена на просторот наречен „piazza dell'Isola“ („Островски плоштад“, денешна Пјаца Матеоти), бидејќи во тоа време местото било островче обиколено со потоците Ретроне и Бакиљионе, каде се наоѓал пазар за дрво и добиток. За заштита на градбата од честите поплави, Паладио ја направил на подигнато место: во неа се влегувало преку тројно скалиште во класичен стил.

Главнатра фасада на палатата се состои од три дората, од кои централниот помалку се издава. Двата бочни дората имаат лоџии на пијано нобиле-ниво, додека централниот е затворен. Фасадата има два реда на столбови еден над друг, врз кои на врвот има мали статуи.

## Поврзано
* Андреја Паладио
* Паладијански вили на Венето

## Надворешни врски
* Great buildings online пристапено на 18.VIII.06 
* Палацо Кјерикати - Винченца - (1550) Опис, фотографии и местоположба на карта 
## Галерија

Слика:kjerikati-detal od fasada.jpg|Детал од фасадата
Слика:detail of sala dello zodiaco.jpg|Детал од таванот во Салата на зодијакот
Слика:kjerikati-plan.jpg|План на палатата
Слика:kjerikati-naprecen nacrt.jpg|Напречен нацрт на палатата


К
Кјерикати
Кјерикати
Категорија:Архитектура од 16 век
Категорија:Светско наследство во Италија
Паладијански вили на Венето

**Градот [[Виченца]] и [[Паладијанска архитектура|паладијанските]] [[вила (градба)|вили]] на [[Венето]]** — збирка дела на Андреја Паладио и неговите ученици воведени на списокот на светско културно наследство на УНЕСКО во 1994, која била проширена со нови вили две години подоцна. Освен историскиот центар на Виченца, во венетски паладијански вили спаѓаат: [thumb|300px|[Вила Капра „Ла Ротонда“ во Виченца]] [thumb|300px|Фасадата на [палацо Кјерикати]]

* Вила Ангарано, Басано дел Грапа
* Вила Бадоер, Фрата Полезине
* Вила Барбаро, Мазер
* Вила Валмарана, Болцано Вичентино
* Вила Валмарана, Монтичело Конте Ото
* Вила Гацоти Гримани, Виченца
* Вила Годи, Лонедо ди Луго Вичентино
* Вила Емо, Веделаго
* Вила Зено, Чесалто
* Вила Калдоњо, Калдоњо
* Вила Капра „Ла Ротонда“, Виченца
* Вила Кјерикати, Грумоло деле Абадесе
* Вила Корнаро, Пјомбино Десе
* Вила Пизани, Бањоло ди Лониго
* Вила Пизани, Монтањана
* Вила Пјовене, Луго Вичентино
* Вила Појана, Појана Маџиоре
* Вила Сарачено, Агуљиаро
* Вила Серего, Сан Пјетро во Каријано
* Вила Тиене, Квинто Вичентино
* Вила Трисино, Виченца
* Вила Трисино, Сарего
* Вила Форни Черато, Монтекио Прекалчино
* Вила Фоскари, Мира

## Поврзано
* Андреја Паладио
* Паладијанска архитектура
* Ренесансна архитектура
* *[[Четири книги за архитектурата]]*

## Надворешни врски
* Паладио и Венето 

Категорија:Ренесансна архитектура
В
Категорија:Куќи во Италија
Категорија:Венето
Категорија:Светско наследство во Италија
Дорат

thumb|right|250px|Низа од три дората

**Дорат** е модул во класичната и готската архитектура, кој е растојанието меѓу две потпори на еден свод (готска) или пак единица отворање и нејзиното врамување во рамките на една фасада (класична).

Категорија:Архитектонски елементи
Категорија:Прозорци
Категорија:Зборови што ги нема во ТРМЈ
Фреза (облека)

[thumb|right|182px|Детал од протрет на [Елизабета I со фреза, ц. 1575]]
[thumb|right|182px|Холанѓанка со фреза, 1630. Детал од ''Семејство музицира'' од [Јан Минсе Моленар]]

**Фреза** (од француски: *fraise*) е парче облека - набран околувратник кој се носел во западна Европа од средината на XVI до средината на XVII век.

Фрезата еволуирала од мал набор на текстилот на кошулите или кемисите со учкури за затегање. Самите биле засебни парчиња облека кои се ваделе и переле и го чувале дублетот од нечистотија околу вратот.

Со откривањето на штиракот фрезите станале поголеми без да го изгубат обликот. Подоцна фрезите станале посебни парчиња облека кои се отстранувале, переле и штиркале и се пресувале во осмици во посебни направи за набирање.

Кога биле најголеми, фрезите имале полупречник од 30 см или повеќе; овие фрези се држеле со жици за да стојат под саканиот агол.

Кон крајот на XVI век, фрезите испаднале од мода и биле заменети со крилести и виснати јаки. Модата се задржила најдолго во Холандија, каде можеме да видиме фрези на портрети насликани длабоко во XVII век. Фрезата останала дел од церемонијалната облека на  градските советници (Senatoren) во северногерманските ханзеатски градови и лутеранското свештенство во тие градови и во Данска.

## Поврзано
* 1500-1550 во модата
* 1550-1600 во модата
* 1600-1650 во модата

## Наводи
Janet Arnold:  *Queen Elizabeth's Wardrobe Unlock'd*, W S Maney and Son Ltd, Leeds 1988. (ISBN 0-901286-20-6)

## Надворешни врски
* Како се прави елизабетанскa фрезa  

Категорија:Историја на облеката (Европа)
Кларкови закони на предвидувањето

**[[Артур Кларк]]** ги формулирал трите „закони“ на предвидувањето:

# *Кога угледен, но постар научник тврди дека нешто е возможно, тој скоро сигурно е во право. Кога тој тврди дека нешто е невозможно, многу веројатно е дека тој греши.*

# *Единствен начин да се откријат границите на можното е да се отиде малку преку нив во невозможното.*

# *Секоја доволно напредна технологија не може да се разликува од магија.*
Клод Моне

[мини|десно|Фотопортрет на Моне. [Надар, 1899]]
[мини|десно|„[Импресија, изгрејсонце“ (1872)]]
**Клод Моне** (француски: *Claude Monet*), исто така познат како **Оскар-Клод Моне** или **Клод Оскар Моне** (14 ноември 1840 - 5 декември 1926) бил познат француски импресионистички сликар. Поимот „импресионизам“ доаѓа од насловот на неговата слика „Импресија, изгрејсонце“ (1872), односно Клод Моне е еден од основачите на овој правец во уметноста.

Моне на почетокот сликал фигурални слики (пејзажи со 2-3 фигури), а потоа и вистински пејзажи. Некои мотиви ги пресликувал повеќепати, како на пример *фасадите на Руенската катедрала*.

Импресија, изгрејсонце (француски: Impression, soleil levant) е слика од уметникот Клод Моне, по која е наречено и самото движење „импресионизам“.

Сликата е потпишана со година 1872, но веројатно е насликана во 1873. На неа е прикажано пристаништето во Хавр, Франција, по пат на мошне лабави потези кои го наведуваат наместо да го отцртуваат делото. Моне подоцна го објаснил насловот: „Ми беше побарано да ставам наслов за во каталогот; Не можев баш да го наречам ова погед на Хавр. Затоа реков: 'Стави Импресија.'“

Се изложувала до 1874 за време на првата независна изложба на импресионистите (кои тогаш не се нарекувале така). Критичарот Луј Лерој, под впечаток на името на сликата, напишал статија во весникот Ле Шаривари со наслов „Изложбата на импресионистите“, и така ненамерно му дал име на ова уметничко движење. Лерој таму напишал:
Импресија — Сигурен бев. Баш си велев дека, штом бев импресиониран, делото мора да содржи некаква импресија … и каква слобода, каква леснотија на изработка! Тапет во ембрионска фаза е попотполн отколку овој морски пејзаж.

Сликата била украдена од музејот Мармотен-Моне во 1985 и повратена назад во 1990. Од 1991, па наваму таа е пак изложена.
Дигитално одзаситена верзија на сликата—Сонцето и неговиот одблесок во водата тука се практично невидливи

Моне го насликал Сонцето со речиси идентична доза на блесок како и небото, околност која укажува на висока влажност како и атмосферско бледнеење на светлината. Овој детал се заснова на употребата на комплементарни бои и разна температура на боја, а не на промената на интензитетот на боите или контраст на вредности, за истакнување и разликување на Сонцето од неговото опкружување.

## Галерија

Податотека:Claude Monet - Le dejeurner sur l'herbe (left panel).jpg|„*[[Појадок на трева (Моне, Париз)|Појадок на трева]]*“ — 1866 година.
Податотека:Houses on the Achterzaan MET DT719.jpg|„*[[Куќи на Ахтерзан]]*“ — 1871 година.
Податотека:Monet-ArgenteuilBasinWithASingleSailboat.jpg|„*[[Аржантејскиот басен со една едрилица]]*“ — 1874 година.


## Поврзано
* Импресионизам

## Наводи

Категорија:Француски сликари
Категорија:Импресионистички сликари
Категорија:Луѓе од Париз
Категорија:Родени во 1840 година
Категорија:Починати во 1926 година
Историја на западната мода

**Историја на западната мода** е историја на модата на облекување за мажи и жени во западна Европа и други земји под нејзино влијание во периодот од 1500 до денес.

## Историја на модата по период

thumb|200px|right|Краток преглед на промените на силуетата во женската мода во периодот 1794-1887

* 1500-1550 во модата
* 1550-1600 во модата
* 1600-1650 во модата
* 1650-1700 во модата
* 1700-1750 во модата
* 1750-1795 во модата
* 1795-1820 во модата
* 1820-тите во модата
* 1830-тите и 1840-тите во модата
* 1850-тите во модата
* 1860-тите во модата
* 1870-тите во модата
* 1880-тите во модата
* 1890-тите во модата
* 1900-1915 во модата
* 1915-1930 во модата
* 1930-1945 во модата
* 1945-1960 во модата
* 1960-тите во модата
* 1970-тите во модата
* 1980-тите во модата
* 1990-тите во модата
* 2000-тите во модата

З
Категорија:Историја на облеката (Европа)
Категорија:Историја на облеката (западна мода)
Влашко маало

мини|Кеј Димитар Влахов, и дел од Влашко маало
**Влашко маало** (влашки: *Mãhãlã armãnescu*) поим кој се користи за населбите во градовите и селата населени со Власи во различни држави. Како исклучиво хомоген народ, различните групи на Власи ретко се мешале со останатото население во почетокот, така што овие називи биле наполно издржани.

Категорија:Власи
Проштавањето на Славјанка

thumb|right|250px|Омот на синглот
„**Проштавањето на Славјанка**“ (руски: *Прощание славянки*) е руски патриотски марш од композиторот Василиј Агапкин во чест на Србинките кои се проштавале од своите сопрузи за време на Првата балканска војна. Маршот за првпат бил изведен во Тамбов во 1912 по што бил издаден на плоча како сингл.

Мелодијата добила на популарност во Русија и соседните земји за време на Првата светска војна, кога војниците заминувале од дома со оваа музика. Мелодијата исто така била неофицијална химна на белогардејците на адмиралот Колчак. Маршот бил толку тесноповрзан со царизмот и контрареволуционерните движења што советската влада го потиснувала сè до 1957, кога бил делотворно употребен во филмот „Жеравите летаат“.

По ова, неколку руски и полски композитори пробале да напишат текст за мелодијата. За време на 1990-тите, партијата Јаблоко лобирала за овој марш да стане химна на Русија, но без успех. Моментално маршот е химна на Тамбовската област. Бродовите кои пловат по Волга, како и транссибирскиот воз од Москва до Владивосток ја користат оваа мелодија пред поаѓање.

## Поврзано
* Марш (музика)
* Марширање
* Хор на Црвената армија

## Медија

## Текст (руски)

**Прощание славянки**

В. Агапкин, В. Лазарев

Наступает минута прощания,
Ты глядишь мне тревожно в глаза,
И ловлю я родное дыхание,
А вдали уже дышит гроза.

Дрогнул воздух туманный и синий,
И тревога коснулась висков,
И зовет нас на подвиг Россия,
Веет ветром от шага полков.

Прощай, отчий край,
Ты нас вспоминай,
Прощай, милый взгляд,
Прости-прощай, прости-прощай…

Летят-летят года,
Уходят во мглу поезда,
А в них - солдаты.
И в небе темном
Горит солдатская звезда.
А в них - солдаты.
И в небе темном
Горит солдатская звезда.

Прощай, отчий край,
Ты нас вспоминай,
Прощай, милый взгляд,
Прости-прощай, прости-прощай…

Лес да степь, да в степи полустанки.
Свет вечерней и новой зари -
Не забудь же прощанье Славянки,
Сокровенно в душе повтори!

Нет, не будет душа безучастна -
Справедливости светят огни…
За любовь, за великое братство
Отдавали мы жизни свои.

Прощай, отчий край,
Ты нас вспоминай,
Прощай, милый взгляд,
Не все из нас придут назад.

Летят-летят года,
А песня - ты с нами всегда:
Тебя мы помним,
И в небе темном
Горит солдатская звезда.

Прощай, отчий край,
Ты нас вспоминай,
Прощай, милый взгляд,
Прости-прощай, прости-прощай…

Категорија:Воени маршеви
Категорија:Руска музика
Категорија:Руски песни
Улрих Рот

**Улрих Рот** () (роден на 18 декември, 1954 во Диселдорф, Германија), исто така познат како **Ули Јон Рот** (*Uli Jon Roth*) е гитарист, еден од пионерите на жанрот на нео-класичниот метал.

## Кариера
Во раните 70-ти, се придружил кон група со наречена Dawn Road. Во 1973, се придружил во рок групата Scorpions, чијшто гитарист Мајкл Шенкер ги напуштил за да се приклучи кон групата UFO. До 1978, тој бил главниот гитарист и еден од главните текстописци на групата, во коешто време имале издадено пет албуми, вклучувајќи го албумот *[[Tokyo Tapes]]*, од кого што се продале скоро милион копии. Кога ги напуштил Scorpions во 1978, формирал своја група наречена Electric Sun со која издал три албуми.

## Надворешни врски
* Официјално мрежно место на Ули Јон Рот 
* Мрежно место на Ули Јон Рот на Еденвајт
* Авторизирано мрежно место на Ули Јон Рот
* Мрежното место на Sky Academy 

Категорија:Scorpions
Категорија:Германски музичари
Категорија:Гитаристи
Категорија:G3
Категорија:Луѓе од Диселдорф
Категорија:Живи луѓе
Милет

:*Оваа статија е за античкиот град. За поделбата по религиозна основа во Отоманското Царство, видете [[Милет (Отоманско Царство)]].*
[thumb|right|300px|Долната половина на седиштата и остатоците на сцената во театарот во Милет, прикажано на сликата од [6 август, 2005.]]

**Милет** (старогрчки: *Μίλητος*) бил антички град на западниот брег на Анадолија (во сегашната покраина Ајдин во Турција), во близина на утоката на реката Меандер. Местото било населено од Бронзеното доба.

## Легенда

Хомер наведува дека во времето на Тројанската војна, градот им припаѓал на Карите (Илијада, книга II). Други грчки митови велат дека градот бил основан според херојот Милет, кој го напуштил Крит поради кралот Минос. Овие митови кажуваат понатаму и дека херојот Милет го основал градот по убивањето на џинот наречен Астериус, син на Анакс; и дека регионот познат како Милет бил оригинално познат како „Анакторија“. Според една друга легенда, меѓу девојките од Милет завладеала епидемија на самоубиства. Оттука, за да се пречи оваа појава, било наредено младите самоубијки да се закопуваат голи заедно со ортомата околу вратот. Така, девојките од Милет се вразумиле, зашто се срамеле од таквиот начин за закопување.

## Милетска школа

Милетската школа била отворена од страна на милетските филозофи при крајот на VII век п.н.е. Овие филозофи (уште наречени и први грчки филозофи) ќе дадат поинакво објаснување за Светот, односно материјалистичко сфаќање за постоењето на Светот. Основач на оваа школа е Талес, филозоф кој за архе ја гледа водата. Она бесконечното и неуништливото, она трајното и непроменливото, она што е прапричина за постоењето на Светот - тоа е водата. Од неа сè доаѓа во неа, сè завршува. Меѓутоа со појавата на нови филозофи се среќаваме и со нови теории. Тука бил Анаксимандер кој тврдел дека архето е всусношт апејрон, односно сè се засновува на спротивности топло-ладно, суво-влажно, а од таму и потекнуваат четирите праелементи во кои тој го гледа квалитативно-бесконечнотото, квантитативно-неопределеното. Наспроти него се среќаваме со уште еден филозоф, уште еден талесов ученик со своја теорија, според кого архето е воздухот, а од него со мешање настануваат останатите елементи. Еден од најпознатите милетски филозофи е Питагора веќе доста познат по теорема која го добила неговото име. Тој доаѓа со свое сфаќање за основата на Светот. Според него архето е бројот. Зад секој предмет или суштество постои број кој е всушност вечен, неминлив, траен, неуништлив и е основа на сè што постои. Од овој филозоф кој изјавува дека не е мудрец туку дека само ја љуби мудроста и настанува името филозофија (љубов кон мудроста).

## Надворешни врски

* Антички монети од Милет 
* Архива со слики Ливиус: Милет 

Категорија:Соке
Категорија:Археолошки наоѓалишта во Турција
Категорија:Старогрчки градови во Турција
Категорија:Членки на Делскиот сојуз
Стив Вај

**Стивен Сиро Вај** (англиски: *Steven Siro Vai*) (роден на 6 јуни 1960 во Њујорк) е американски гитарист-виртуоз, композитор, и продуцент, забележлив по тоа што ја добил наградата Греми (заедно со девет номинации) и често споменуван како влијание од многу гитаристи уште од 80-тите.

## Ран живот
Додека растел, младиот Вај се заинтересирал за рок гигантите како Џими Хендрикс, Alice Cooper и Led Zeppelin што довело да започне да изучува да свири на гитара. Пред да се запише на музичкото училиште Беркли, Стив често свирел со неговиот учител и другар гитарски виртуоз Џо Сатриани и свирел во бројни локални групи. Тој го признава влијанието на многу гитаристи, меѓу кои и Џеф Бек и фузискиот виртуоз Алан Холдсворт.

## Други активности
Вај ја поседува Favored Nations, компанија за снимање и издавање на албуми, чијашто специјалност е меѓународно откривање и зачувување на таленти.

Вај е оженет за Пија Мајоко, поранешна басистка на Vixen, која што може да биде видена во Hardbodies. Стив и Пиа имаат две деца, Џулијан Ејнџел и Фајр. Во неговото слободно време, Вај ужива во пчеларството, и произведениот мед Вај редовно го продава за неговата задолжбина „Make a Noise“. http://www.vai.com/MANF/index.html 

## Дискографија
### Соло албуми

Слика:SteveVaiFlex-Able.jpg|**[[Flex-Able]]** 1984
Слика:Vai FlexAbleLeftovers.jpg|**[[Flex-Able Leftovers]]** 1984
Слика:SteveVaiPassionAndWarfare.jpg|**[[Passion and Warfare]]** 1990
Слика:SteveVaiSexAndReligion.jpg|**[[Sex and Religion]]** 1993
Слика:SteveVaiAlienLoveSecrets.jpg|**[[Alien Love Secrets]]** 1994
Слика:Firegarden.jpg|**[[Fire Garden]]** 1996
Слика:Vai UltraZone.jpg|**[[The Ultra Zone]]** 1999
Слика:Vai The7thSong.jpg|**[[The Seventh Song]]** 2000
Слика:Vai AliveinanUltraWorld.jpg|**[[Alive in an Ultra World]]** 2001
Слика:Elusivelightsoundvol1.jpg|**[[The Elusive Light and Sound, volume 1]]** 2002
Слика:TheInfiniteSteveVaiAnthology.jpg|**[[The Infinite Steve Vai: An Anthology]]** 2003
Слика:Vai ReaIIlusionsReflections.jpg|**[[Real Illusions: Reflections]]** 2005


## Надворешни врски
* Домашната страница на Стив Вај
* Слики зад сцената од Стив Вај ио повеќе 
* Серијата гитари JEM на Ibanez 
* Сè за EVO 
* vai.com Страницата Fire Strings 
* Обожавателско мрежно место на Ibanez JEM
* Myspace: Стив Вај

## Наводи

*
Ваи, Стив
Ваи, Стив
Категорија:Изведувачи на седумжичени гитари
Категорија:Живи луѓе
Категорија:Апсолвенти на колеџот за музика „Беркли“
Житан

thumb|right|250px|Пакување Житан
**Житан** (фр. *Gitanes*) е најпопуларната марка на француски цигари. Моментално е во сопственост на Алтадис. Се прави од темен тутун, или *bruns*, за разлика од американските 'blondes'. Се продава во варијанти со и без филтер. Името *Gitanes* значи „циганки“, и затоа на пакувањето има силуета на циганка со дајре. Неодамна овие цигари престанале да се произведуваат во Франција, и така останува само една фабрика во Холандија. Ова главно се должи на здравствените регулации во Франција, со што цената на домашните цигари се порамнила со цената на американските цигари, кои затоа сега се повеќе купувани,.
## Наводи

Категорија:Марки на цигари
Категорија:Алтадис
Категорија:Француски марки
West

right|150px
**West** е германска марка цигари во сопственост на британската компанија Imperial Tobacco.

thumb|left|Пакување Вест
West до скоро бил главниот спонзор на McLaren тимот во Формула Еден, преименуван во West McLaren Mercedes, од 1997. Во јули 2005 West ги раскинува односите со McLaren заради наложената забрана за рекламирање на тутун од страна на ЕУ.

## Надворешни врски
* Мрежно место на West  
* West во енциклопедијата за цигари 

Категорија:Марки на цигари
Марширање

[thumb|right|250px|[Козаци|Козачки единици маршираат на парадата на победата над фашизмот во Москва, 1945]]
**Марширање** е организирано и ритмичко униформно „одење“ според маршова музика во војска во движење или на паради.

Марширањето спаѓа во основна воена обука насекаде. При марширањето се задаваат маршови команди. Учењето да се маршира и слуша наредби се смета за вид дисциплина. При марширање, војникот мора да:
* е порамнет со војникот до него; 
* е порамнет со војникот пред него; 
* одржува растојание со војникот до него; 
* одржува растојание со војникот пред него.

## Маршот како мотив во уметноста и во популарната култура
* „Нашиот марш“ (*Наш марш*) — песна на рускиот поет Владимир Мајаковски од 1917 година.
* „Левиот марш“ (*Левый марш*) — песна на рускиот поет Владимир Мајаковски од 1918 година.
* „Марш на смртта“ (*Death March*) — песна на американската рок-група „Феит ноу мор“ (*Faith No More*) од 1987 година.
* „Марш на роботите на Чиконе“ (англиски: *March Of The Ciccone Robots*) — песна на американската рок-група Чиконе јут (*Ciccone Youth*) од 1989 година.

## Поврзано
* Воена парада
* Марш (музика)

## Наводи

*
Категорија:Пешачење
Категорија:Воени традиции
Бугарска преродба

**Бугарската преродба** () е период во историjата на бугарскиот народ за време на турското ропство. Бугарската преродба претставува будење на бугарската национална свест, борба за бугарска просвета, црква и држава.

## Почеток и тек на преродбата
[мини|лево|''[Историjа словенобугарска* на Паисиј Хилендарски]]

Историографиjата во Бугарија до средината на [[20 век|XX век]] смета за зачетник на идеологиjата на бугарската преродба калуѓерот [[Свети Паисиј Хилендарски|Паисиj Хилендарски]], кој во [[1762]] година напишал првиот бугарски преродбенички текст "[[Историjа словенобугарска]]". Денешните бугарски историчари тврдат дека Преродбата е долг културно-историски процес, започнал во [[18 век|ХVІІІ век]], којшто не може да биде зависен само од една историска личност.

Познати се повеќе од 60 ракописни преписи на "Историjа словенобугарска" пред таа да биде печатена во [[1844]] година под името "Царственик". Книгава на Паисиj Хилендарски претставува преродбеничка бугарска национална програма и имала влијание врз бугарските национални деjци. Во неговата историjа читаме:

:*Бидете внимателни вие, што читате и слушате, родe бугарски, кои го сакате и имате во срцето своjот род и своjата бугарска татковина и имате желба да знаете тоа што се знае за своjот бугарски род и вашите татковци, дедовци, прадедовци и цареви, патријарси и светци како се наjпрво живели и делували. За вас е неопходно и вредно да знаете што е познато за делата на вашите татковци како што знаат сите други племиња и народи за своjот род и јазик, имаат историjа и секој писмен од нив знае, раскажува и е горд на своjот род и јазик.''
лево|мини|Железната црква Св. Стефан во Истанбул изградена во периодот 1892-1896
Друг напор прави рускиот автор Јуриј Венелин, кој во 1829 година објавува книга преку која бугарските Словени ги прогласува за одделен словенски етникум - Бугари. Напорите на Венелин наишле на големо одобрување кај бугарските еминентни преродбенски кругови, кои сакале да бидат признаени на Балканот како одделен етникум. Исто така во Русија тие напори биле поддржувани од рускиот империализам, кој имал намера да создаде голема словенска православна држава со името Бугарија под нејзина контрола, преку која би излегла на Егејското Море и Босфор. Тие интереси неретко биле штетни за самите Бугари, кои Русија ја гледале како еден нов поробувач (како што вели бугарскиот апостол на слободата Васил Левски во своите писма) и некои од големите бугарски успеси како афирмациjата на Бугарската Егзархиjа се остварени во борбата против руските интереси, кои ја поддржувале идеjата за единствена и сеопшта православна Цариградска патријаршиjа.

Подоцна, по заедничка децениска борба на бугарските и македонските елити и народи, е создадена бугарската црква - Бугарската Егзархиjа (1870), а по Априлското востание од 1876 и Руско-турската воjна од 1877/8 и државата Кнежевството Бугарија (1878).

## Наводи

## Надворешни врски
* Историjа словенобугарска - текст на современен бугарски.

Категорија:Бугарска преродба
Категорија:Национална преродба
Голем Кораб

**Голем Кораб** — највисокиот врв на планината Кораб и воедно највисок врв во Република Македонија, на надморска висина од 2.764 метри. Се наоѓа на границата меѓу Македонија и Албанија. Геолошкиот состав го прават филитоидни карпи, а во подножјето се јурски варовници. Врвот е остар, карпест, оголен и од него се протега извонреден панорамски видик.

## Наводи

Категорија:Врвови во Македонија
Категорија:Планини во Албанија
Категорија:Кораб
Категорија:Македонско-албанска граница
Категорија:Највисоки точки на земјите
Категорија:Врвови во Албанија
Категорија:Меѓународни планини во Европа
Саркофаг

[рамка|250px|right|Саркофаг пред [Музеј на Град Скопје]]
[рамка|250px|right|Саркофаг на [Гоце Делчев, двор на црквата Св. Спас, Скопје]]
**Саркофаг** — камена гробница за погребување на ковчег или тело на починат. Зборот σαρκοφαγος (старогрчки *саркс* = месо; *фагос* = оној што јаде) или „месојадец“.

Во V век пр. н. е. грчкиот историчар Херодот погрешно верувал, дека саркофазите се изработени од посебна врста на камен, која може да го изеде месото од лешот внатре во саркофагот.

Капакот на саркофагот најчесто е во две форми; рамен и двоводен а страниците се исклесани – украсени со релјеф од животот на покојникот или митолошки сцени.

Зборот *саркофаг* во поново време обично се користи да се опише големата бетонска структура вбризгана околу остатоците на атомската централа Чернобил за изолирање на радиоактивното зрачење кон околината.

## Поврзано
* Александарски саркофаг
* Ковчег
* Гробница
* Гроб

Категорија:Видови на археолошки наоѓалишта
Амид

right|thumb|150px|Амидна функционална група. Кога азотниот атом е поврзан со два атома на водород се добива аминогрупа, а доколку тој е поврзан со алкил или арил групи, тоа е супституирана аминогрупа.
**Амидите** се органски соединенија кои во својата молекула имаат азот како хетероатом. Кај овие соединенија, азотот е дел од NH<sub>2</sub> група или супституирана NH2 група која е поврзана со карбонилен јаглероден атом, а со тоа и со карбонилна група (CO група). Освен што е поврзана со аминогрупа, карбонилната група кај амидите е поврзана и со радикал.

Атомот на азот е петвалентен, што значи дека тој може да образува вкупно пет хемиски врски со други атоми. Кај амидите, тој е поврзан со еден атом на карбонилниот јаглерод, а останатите две врски на атомот на азот можат да бидат со водородни атоми, алкил или арил групи. Другите два валентни електрона од азотот се слободен електронски пар и кај амидите тие не учествуваат во образување на хемиски врски. Амидите се класифицираат врз основа на бројот на јаглеродните групи поврзани со атомот на азот:

Класификација на амидите.

## Структура на амидите

Структурите на амидите се слични на оние на другите карбонилни соединенија: три атоми поврзани со јаглерод се наоѓаат во истата рамнина. Атомот на азот на еден амид има слободен пар на електрони што се делокализирани со π-електроните од карбонилната група. Така, еден амид, како формамид, има две резонантни структури:

:::::Амидни резонантни структури.

Затоа врската меѓу јаглеродот и азотот е меѓу единечна и двојна врска. Делумниот карактер на двојна врска на врската C-N на амидите ја ограничува ротацијата околу врската C-N.

## Именување на амидите

Вообичаените имиња на амидите се формираат со додавање на наставката *-амид* на соодветната киселина. Кога на атомот на азот има супституент, се додава претставката *N-* проследен со името на групата поврзана за азотот. Супституентите на ацил групата се означуваат со грчки букви α, β, γ, δ итн., како во вообичаените имиња на карбоксилните киселини.

Во МСЧПХ системот (IUPAC), најдолгата низа што содржи амидна група е основа. На соодветниот алкан се додава наставката *-амид*. Супституентите на азотот се означуваат со истиот метод како во вообичаениот систем на именување. Меѓутоа, се користат броеви за супституентите на основната низа.
## Наводи


Категорија:Органоазотни соединенија
Категорија:Зборови што ги нема во ТРМЈ
Категорија:Функционални групи
Категорија:Карбоксамиди
Убавата Галатеја

thumb|right|230px|Омот од ЦД-издание на ''Убавата Галатеја''
***Убавата Галатеја*** (герм. *Die schöne Galathee*) е оперета во два чина од Франц фон Зупе врз основа на либрето на германски јазик од композиторот и Поли Херион. Премиерата се одржала во Карловиот театар, Виена, 1865.

Во раните 1860-ти, фрацуските оперети од Жак Офенбах за првпат биле прикажани во Виена. Франц фон Зупе бил приморан да се натпреварува со него и да ги комбинира виенските традиции со новиот стил на Офенбах. *Убавата Галатеја* бил првиот критички успех на Зупе.

## Дејствие
Вајарот Пигмалион лудо се заљубил во неговата статуа на Галатеја. Затоа тој не сакал да ја продаде статуата на патронот Мида, туку ја замолил Венера, божицата на љубовта, да ѝ вдахне живот на статуата. Венера тоа го прави и статуата оживува. Меѓутоа Галатеја е своеглава. Таа не му е верна на Пигмалион и го мами со неговиот слуга Ганимед (бидејќи тој повеќе ѝ се допаѓа), а не го одбива ни Мида, кој и нуди накит. Кога Пигмалион ја фаќа Галатеја на дело, тој ја моли Венера таа повторно да ја скамени. Накитот на Мида исто така се претвора во камен, а целата статуа Пигмалион му ја продава нему.

Категорија:Оперети
Категорија:Опери на германски јазик
Категорија:Опери на Франц фон Зупе
Категорија:Опери од 1865
Benz Velo

**[[Карл Бенц]]** го проследил неговото успешно возило — „Benz Patent-Motorwagen“ со неговото прво возило на четири тркала „**Velo**“ (*Фело*) во 1894. Заедно со „Duryea Motor Wagon“ (САД), овој бил првиот стандардизиран автомобил — во 1895 г. се направени 134 примероци на „**Benz Velo**“.

Фело
Категорија:Ветерански возила
Категорија:Автомобили од 1890-тите
Категорија:Германски пронајдоци
Прогресивен метал

**Прогресивниот метал** (англиски: *progressive metal*) или **прог метал** е жанр на хеви металот што има некои заеднички одлики со прогресивниот рок и вклучува употреба на комплексни композициони структури, невообичаена ритмика, и виртуозна оркестрација. Високото ниво на музичка вештина често се комбинира со пеење кое има форма на епски текстуален концепт, резултирајќи со подолги песни и концептуални албуми. Како резултат на овие фактори, прогресивниот метал ретко се слуша на стандардните радио и видео програми.

## Влијателни и важни уметници

* Adagio
* Amorphis
* Andromeda
* Ayreon
* Crimson Glory
* Cynic
* Dream Theater
* Devin Townsend
* Evergrey
* Fates Warning
* King's X
* Liquid Tension Experiment
* Mastodon
* Meshuggah
* Nevermore
* Opeth
* Pagan's Mind
* Pain of Salvation
* Porcupine Tree
* Psychotic Waltz
* Queensrÿche
* Rush
* Savatage
* Shadow Gallery
* Spiral Architect
* Star One
* Symphony X
* Threshold
* Tool
* Uriah Heep
* Vanden Plas
* Watchtower

## Поврзано
* Прогресивен рок
* Хеви метал

## Надворешни врски
* PerfectProg.Com - водич низ прогресивниот метал 
* Прогресивните страници 
* Прог архиви 
* PureProg.com - порталот до денешните прогресивни рок и метал 
* Progulus Radio: Бесплатен радио стрим со прогресивен рок и метал
* ProGGnosis - Критики и информации за изведувачите

*
Категорија:Поджанрови на метал
Алексеј Лавов

thumb|right|250px|Алексеј Фјодорович Лавов
Кнез **Алексеј Фјодорович Лавов** (руски: *Алексей Фёдорович Львов*) (1799–1870) бил руски композитор. Автор на химната на Русија насловена како „Боже, чувај го Царот!“ (рус. *Боже, Царя храни!*),  операта „Ундина“ (1846) и други дела.

## Поврзано
* Лавов (семејство)

 

Категорија:Романтистички композитори
Категорија:Руски композитори
Категорија:Руриковичи
Категорија:Родени во 1798 година
Категорија:Починати во 1870 година
Родопи

**Родопитe** (, ) — планински венец во јужниот дел на Бугарија и е дел од Рилско-родопскиот Масив. Планините се наоѓаат меѓу Горнотракиската Низина на север и Беломорската Низина на југ. Поголемиот дел од планината се наоѓа на територијата на Бугарија, а помал во Грција. Планината има површината од 14.737 км2 со просечна надморска височина од 785 м. Геоморфолошки планината се дели на два дела - Западни и Источни Родопи. Западниот дел е повисок, со типично планински релјеф, додека Источните Родопи се ридови и релативно ниски. Највисокиот врв во Родопите е Голем Перелик со 2.191 м надморска висина и тој се наоѓа во Западните Родопи на 19 км западно од градот Смољан.

## Галериjа

Image:Dikchan 005.JPG|Родопски шуми

Image:East-Rhodopes-view.JPG|Панорама од источните Родопи
Image:Monastere batchkovo.jpg|Бачковски манастир
Image:Wonderful-bridges-large1.jpg|Чудните мостови, Големиот мост
Image:Wonderful-bridges-small.jpg|Чудните мостови, Малиот мост
Image:Ustra-wall-inside-2.JPG|Крепост Устра


## Наводи

## Надворешни врски

* „Напеналки“ - Слики и разкази од Родопите 
* Проект „Родопи“  - Заштита на глобално најзначајната биолошка разновидност во пејзажот 


Категорија:Планински венци во Бугарија
Категорија:Планински венци во Грција
Категорија:Планини во Пиринска Македонија
Категорија:Планини во Егејска Македонија
Категорија:Смољан (област)
Категорија:Пазарџик (област)
Категорија:Крџали (област)
Категорија:Хасково (област)
Категорија:Родопи (округ)
Категорија:Скеча (округ)
Категорија:Бугарско-грчка граница
Категорија:Меѓународни планини во Европа
Излетничка кошница

thumb|right|250px|Типична излетничка кошница
**Излетничка кошница** или **пикник-кошница** е кошница или друг сад во кој се става храна и сервис за јадење за на излет (пикник). Ваквите кошници се сметаат за стандардна опрема за мали излети, но не се употребуваат при големи излети. наместо излетнички кошници се користат сандаци за поголеми количества на храна и пијалаци. 

Додека основната излетничка кошница е прилично едноставна, некои кошници кои се продаваат во гастрономски продавници се прилично големи и комплицирани, со изолирани делови за одржување на топло и ладно, како и сервис за јадење и чаши (вински чаши и порецелански чинии во џебови или со ремени.  

Постојат излетнички  кои всушност се ранци со слични изолирани делови и џебови за прибор, наместо традиционални плетени кошници. 

Многу современи излетнички кошници имаат и посебно место за чување вино, вообичаениот пијалак (за пикник). Некои од овие имаат и прикачени простирки за седење.

## Надворешни врски
* Излетнички кошници  

Категорија:Кујнски прибор
Категорија:Садови
Семрежен стрип

**Семрежен стрип** или (наречен и **веб-стрип**, од анг. *webcomic*) — стрип кој е достапен на семрежјето, најчесто без да има и печатено издание. Оние стрипови кои имаат печатено издание најчесто одржуваат и архива на семрежјето, од комерцијални или уметнички причини. Благодарение на лесниот пристап до публиката, семрежните стрипови ги има во најразлични форми, од традиционалните новински стрипови во ремени (каиши), преку графички новели, до сосем нови форми во кои е искомбинирани мултимедијални содржини и интерактивност.

Овие стрипови се слични на печатените стрипови во самиздат по тоа што скоро секој може да создаде свој стрип и да го објави на семрежјето. Во моментов постојат околу 70.000 семрежни стрипови. Квалитетот на повеќето од нив е невоедначен и на аматерско ниво, со спорадично ажурирање, но некои од нив имаат постигнато комерцијален успех, широка популарност публиката или углед кај критиката.

## Надворешни врски
* Веб–стрипови: нов ветар во старите едра напис од Филип Стојановски објавен во *Неделно време* и на блогот *Развигор ;-)*

## Наводи


Категорија:Стрип
Лавов (презиме)

:* За градот во Украина, погл. [[Лавов]].

[[Податотека:Lvovcrest.gif|thumb|right|Грбот на семејството Лавов]]

*'Лавов''' (руски: Львов) е презиме на руското кнежевско семејство од стеблото Руриковичи. Потекнуваат од кнезовите на Јарослављ каде се погребани.

## Значајни членови
* Кнез Матвеј Данилович (?-1603), војвода на Тобољск (1592) и  Верхотурје (1601)
* Кнез Иван Димитриевич, војвода на Тјумењ (1635-1639)
* Кнез Алексеј Михајлович (?-1653), столник (1613), околник (1627-), бојар (1635) и главен на 'Приказот на Великиот Дворец', владино министерство за односи со црквата.
* Кнез Димитриј Петрович (?-1660), бојар (1655)
* Кнез Никита Јаковлевич (?-1670), околник и главен на Јамскојскиот приказ (рана варијанта на руската пошта)
* Кнез Михаил Никитич (?-1692), бојар (1692)
* Кнез Алексеј Фјодорович (1799-1870), композитор
* Кнез Владимир Владимирович (1834-1865), писател
* Кнез Георги Евгеневич (1861-1925) (32-ра генерација Рурикович), Премиер на Русија
* Кнез Александар Димитриевич (1863-?), основоположник на противпожарната служба во Русија, Петерхоф главен на Земството, братучед на Георги Евгениевич

## Надворешни врски
* Семејна лоза  
* За семејството 

Категорија:Руриковичи
Категорија:Руски благороднички семејства
Блазонирање

мини|Грб што претставува елементи.
**Блазонирање** претставува опис или читање на еден грб. **Блазон** е описот на грбот со техничка терминологија.

Блазонот или описот е всушност најважниот дел од хералдиката. Тоа го претставува грбот, додека самиот цртеж е интерпретација на блазонот, односно емблазонирање. За еден ист блазон може да има различни цртежи, во различен стил. Кога се блазонира еден потполн грб, хиерархијата на блазонирање е следна:

* штитот
* челенката 
* плаштот 
* штитодржачите 
* подножјето (компартментот)
* мотото 
* знаци на ранг и ордени

Блазонирањето на штитот е доста сложено во зависност од тоа дали грбот е добиен со маршалување или е т.н. прост грб. Во случај на прост грб, блазонирањето се врши по следниов ред:

* поделбата на штитот 
* бојата на полето 
* ординарии 
* амблем
** фигури 
* нивната боја и положба

## Извори
* „Блазонирање“ во Хералдика во Македонија , Јован Јоновски *Пристапено на 8 октомври 2006.*

Категорија:Хералдика
Категорија:Вексилологија
Слободен пад (семрежен стрип)

thumb|Флоренс, Сем и Хеликс

„**Слободен пад**“ () — популарен семрежен стрип, чиј автор е Марк Стенли. Во него е изложена хумористична научнофантастична сторија за неволјите на вселенскиот брод „Дивата кокошка“ чиј екипаж го сочинуваат Сем Старфол - симпатичен вонземски трчилаж, Хеликс - детинест робот и Флоренс Емброуз - припадник на генетски изменетиот вид „Боуменов волк“ (т.е. антропоморфно суштество од родот кучиња).

Стенли го објавува стрипот од 30 март 1998 година и досега се објавени над 1.300 ремени. Стрипот оригинално бил црно-бел, но првите 388 стрипа се достапни и во верзии обоени од неговите читатели. Од 21 април 2006 година стриповите официјално ги бои Џорџ Патерсон.

## Сторија
Сторијата го опишува животот на Флоренс, чесен и работлив технички инженер, која е грабната да работи за не-баш-етичкиот Сем. Од почетокот на стрипот, Флоренс се обидува да го поправи вселенскиот брод на Сем, истовремено трудејќи се да не полуди поради глупостите што ги прават Сем и Хеликс. Лошата репутација на Сем на планетата Џин (Jean) на која се заринкани е толкава што властите го обвинуваат за каква било лоша случка појава во нивното општество. Тој носи скафандер со нацртан смешен лик, но наводно неговото вистинско тело личи на сипа.

Некои го критикуваат развојот на сторијата како преспор. За осум години (до 2006.) објавување, покриени се само неколку недели активност од приказната.

## Белешки
„Слободен пад“ е претставник на жанрот тврда научна фантастика. Авторот се труди да ја одржи научната основа на случувањата на реалистично ниво, без употреба на уреди од типот deus ex machina (односно „магични“), како што е „ворп погон“, „вештачка гравитација“ или „зраци за транспортирање“.

Стрипот содржи и внатрешн шеги на сметка на „Ѕвездени патеки“. На пример, регистарскиот број на бродот е 1071-CCN, што е обратно од оној на „Ентерпрајз“ NCC-1701.

## Надворешни врски

* 

Категорија:Американски семрежни стрипови
Задар

**Задар** — град во јужна Хрватска, на Јадранско Море во областа на Северна Далмација, со население од 82 000 жители. Апсолутното мнозинство се Хрватите со 92.77% (2001). Градот е административен центар на Задарската жупанија. Недалеку од градот се наоѓаат 4 природни резервати.

## Историски податоци
[мини|лево|Копнена врата со лавот на Свети Марко над неа, симбол на [Венецијанска Република|Венецијанска Република]]
Венецијанскиот дипломат Јован Ѓакон, во најстарата Венецијанска хроника (која го опфаќала времето од 980 - 1008 год., т.е. од времето на Арон и на брат му Самоил), во описот за решението на венецијанскиот дож Петар Урс (980-1009) да го испрати на заточение својот син во Византија, го соопштува следното:

"*По извесно време Јован, кој бил на заточение во Зара , избегал најпрво во Славинија, а потоа отишол во [[Италија]]*." 

Тука може да се забележи дека Јован Ѓакон ја нарекол средновековната држава Хрватска  со името „Славинија“.

## Поврзано
* Задарски Архипелаг

## Надворешни врски
* Карта на Задар
* eZadar News Portal

## Извори



Категорија:Градови во Хрватска
Категорија:Населени места основани во 9 век п.н.е.
Категорија:Хрватска
Инвенции и синфонии (Бах)

**Инвенции и симфонии** (герм. *Inventionen und Sinfonien*, BWV 772-801) — збирка од триесет кратки клавијатурни композиции со петнаесет *[[Инвенција|инвенции]]* и петнаесет *[[синфонија|синфонии]]* од композиторот Јохан Себастијан Бах. Бах ги наменил за музичкото образование на неговите ученици.  

|Бр. 1, BWV 787]]

Ова е насловниот опис кој Бах самиот го напишал за збирката:
:„Верен Водич, каде на обожавателите на клавикордот им се укажува прост метод на учење не само да свират јасно во два дела, туку ист така со понатамошниот напредок да владеат три *облигато*-делови добро и точно, а истовремено не само како да добијат добри *Инвенции*, туку исто така како добро да ги развијат истите; но пред сè, да се здобијат со *кантабиле*-стил на свирење, и заедно со ова да добијат силен увид во компонирањето.“

Двете групи на композиции се наредени по клуч кој се накачува, со тоа што секоја група покрива петнаесет молски и дурски клучеви. Редоследот е:

# Ц-дур
# Ц-мол
# Д-дур
# Д-мол
# Ес-дур
# Е-дур
# Е-мол
# Ф-дур
# Ф-мол
# Г-дур
# Г-мол
# А-дур
# А-мол
# Х-дур
# Х-мол

Инвенциите биле компонирани во Кетен, додека синфониите веројатно не биле довршени сè до почетокот на лајпцишкиот период.

## Надворешни врски
* Изданија на инвенциите и синфониите на Mutopia (со MIDI) 

Категорија:Дела на Јохан Себастијан Бах
Категорија:Дела за чембало
Беркли (појаснување)

**Беркли** е топоним и лично име во англискиот јазик. Постојат повеќе правописни варијанти од кои најчесто е *Berkeley*, но исто така, се користи и *Berkley*, а во случајот и на познатиот Беркли музички колеџ во Бостон, се користи и *Berklee*.

**Беркли** може да означува:

## Лични имиња
* Басби Беркли (1895-1976), американски режисер и кореограф
* Вилијам Беркли (1606-1677), британски колонијален гувернер на Вирџинија
* Мајлс Џозеф Беркли (1803-1889), британски ботаничар
* Џорџ Беркли (1685-1753), ирски филозоф

## Топоними
* Беркли (Калифорнија) - град во Калифорнија, САД, каде што се наоѓа реномиранот универзитет Беркли, кој не треба да се меша со реномираниот Беркли музички колеџ, во Бостон, Масачусетс.
* Беркли (плантажа), во Вирџинија, САД, родно место на Вилијам Хенри Харисон, 9. претседател на САД.
* Беркли (Глостершир), град во Велика Британија.